pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบทสร้างถนนเลี่ยงเมืองปราจีนบุรี กว่า 25 กิโลเมตร
วันพุธที่ 15 มิถุนายน 2565
กรมทางหลวงชนบทสร้างถนนเลี่ยงเมืองปราจีนบุรี กว่า 25 กิโลเมตร
มุ่งแก้ไขการจราจรหนาแน่นในตัวเมือง ยกระดับการขนส่งสู่ประเทศเพื่อนบ้าน รองรับการเจริญเติบโตทางเศรษฐกิจในอนาคต ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างถนนสายแยกทางหลวงแผ่นดินหมายเลข 3452 - สี่แยกบ้านสร้าง อําเภอบ้านสร้าง จังหวัดปราจีนบุรี โดยปัจจุบันการก่อสร้างดําเนินการเร็วกว่าแผนที่กําหนดไว้ ขณะนี้อยู่ในขั้นตอนถมโครงสร้างชั้นทาง คาดว่าจะก่อสร้างเสร็จสมบูรณ์ในช่วงต้นปี 2567
ทช. ได้ดําเนินโครงการก่อสร้างถนนสายแยกทางหลวงแผ่นดินหมายเลข 3452 - สี่แยกบ้านสร้าง อําเภอบ้านสร้าง จังหวัดปราจีนบุรี เพื่อทดแทนเส้นทางเดิมที่ต้องผ่านตัวเมือง ผ่านโรงพยาบาลเจ้าพระยาอภัยภูเบศร เนื่องจากปัจจุบันการขนส่งจากอําเภอบ้านสร้าง อําเภอเมืองปราจีนบุรี ไปสู่อําเภอศรีมหาโพธิ และอําเภอประจันตคาม ต้องขนส่งผ่านตัวเมืองและโรงพยาบาลเจ้าพระยาอภัยภูเบศรส่งผลให้บริเวณดังกล่าว มีปริมาณการจราจรที่หนาแน่นมากถึง 15,200 คันต่อวัน ก่อให้เกิดความล่าช้าในการเดินทาง อีกทั้งยังเป็นอีกหนึ่งสาเหตุที่ทําให้ อาคารอนุรักษ์ โรงพยาบาลเจ้าพระยาอภัยภูเบศรที่เป็นโบราณสถานเกิดการทรุดตัวแตกร้าวทุกปี ทั้งนี้ เพื่อเป็นการบรรเทาการจราจรติดขัดในตัวเมืองปราจีนบุรี รองรับการขยายตัวทางเศรษฐกิจของพื้นที่นิคมอุตสาหกรรม ในจังหวัดปราจีนบุรี ส่งเสริมเศรษฐกิจการขนส่งสู่อินโดจีนทางประเทศกัมพูชา ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม รวมทั้งเป็นการแก้ไขปัญหาสอดรับกับยุทธศาสตร์การพัฒนาของจังหวัด พร้อมสนับสนุนโครงการส่วนพระองค์ตําบลบางแตน ซึ่งเป็นแหล่งเรียนรู้และสร้างแรงบันดาลใจสําหรับเกษตรกรและประชาชนทั่วไปอีกด้วย ทช. จึงได้ดําเนินโครงการก่อสร้างโดยแบ่งการก่อสร้างแบ่งออกเป็น 2 ตอน ดังนี้
- ตอนที่ 1 จุดเริ่มต้น กม. ที่ 0+000 บริเวณแยกทางหลวงชนบทสาย ปจ.4025 ใกล้สํานักงานอุตสาหกรรมจังหวัดปราจีนบุรี ถึง กม. ที่ 7+200 บริเวณช่วงแยกทางหลวงแผ่นดินหมายเลข 319 ตําบลบางเดชะ ระยะทางรวม 7.200 กิโลเมตร ก่อสร้างเป็นถนนลาดยางแอสฟัลท์ติกคอนกรีต ขนาด 2 ช่องจราจร พร้อมไหล่ทาง และบริเวณทางแยกก่อสร้างเป็นขนาด 4 ช่องจราจร ติดตั้งไฟฟ้าแสงสว่าง ระบบระบายน้ําในเขตชุมชน พร้อมก่อสร้างสะพานในสายทาง จํานวน 7 แห่ง ซึ่งเป็นสะพานขนาดใหญ่ 2 แห่ง ปัจจุบันการก่อสร้างมีความก้าวหน้าไปแล้วกว่าร้อยละ 19 เร็วกว่าแผนที่วางไว้ ใช้งบประมาณในการก่อสร้าง 899.999 ล้านบาท
- ตอนที่ 2 ต่อเนื่องจากตอนที่ 1 มีจุดเริ่มต้น กม. ที่ 7+200 ถึงอําเภอบ้านสร้าง กม. ที่ 25+656 ระยะทาง 18.456 กิโลเมตร ก่อสร้างเป็นถนนลาดยางแอสฟัลท์ติกคอนกรีต ขนาด 2 ช่องจราจร พร้อมไหล่ทาง และบริเวณทางแยกก่อสร้างถนนขนาด 4 ช่องจราจร มีเกาะกลาง ติดตั้งไฟฟ้าแสงสว่างในเขตชุมชน พร้อมก่อสร้างสะพานในสายทาง จํานวน 5 แห่ง ซึ่งเป็นสะพานขนาดใหญ่ 1 แห่ง ปัจจุบันการก่อสร้างมีความก้าวหน้าไปแล้วกว่าร้อยละ 17 เร็วกว่าแผนที่วางไว้ ใช้งบประมาณในการก่อสร้าง 900 ล้านบาท
รัฐบาลไทย-ข่าวทำเนียบรัฐบาล-กระทรวงอุตสาหกรรมเข้าร่วมพิธีอัญเชิญเครื่องราชสักการะและพานพุ่ม ทูลเกล้าฯ ถวาย ณ บริเวณหน้าประตูพระวรุณอยู่เจน พระตำหนักจิตรลดารโหฐาน
วันจันทร์ที่ 15 สิงหาคม 2565
กระทรวงอุตสาหกรรมเข้าร่วมพิธีอัญเชิญเครื่องราชสักการะและพานพุ่ม ทูลเกล้าฯ ถวาย ณ บริเวณหน้าประตูพระวรุณอยู่เจน พระตําหนักจิตรลดารโหฐาน
กระทรวงอุตสาหกรรมเข้าร่วมพิธีอัญเชิญเครื่องราชสักการะและพานพุ่ม ทูลเกล้าฯ ถวาย ณ บริเวณหน้าประตูพระวรุณอยู่เจน พระตําหนักจิตรลดารโหฐาน
วันนี้ (13 สิงหาคม 2565) เวลา 06.50 น. นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม ร่วมพิธีอัญเชิญเครื่องราชสักการะและพานพุ่มทูลเกล้าฯ ถวาย เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ณ บริเวณหน้าประตูพระวรุณอยู่เจน พระตําหนักจิตรลดารโหฐาน
รัฐบาลไทย-ข่าวทำเนียบรัฐบาล-รมช.ธรรมนัส ตรวจเยี่ยมความก้าวหน้าโครงการ 1 ตำบล 1 กลุ่มเกษตรทฤษฎีใหม่ จ.ฉะเชิงเทรา
วันศุกร์ที่ 25 มิถุนายน 2564
รมช.ธรรมนัส ตรวจเยี่ยมความก้าวหน้าโครงการ 1 ตําบล 1 กลุ่มเกษตรทฤษฎีใหม่ จ.ฉะเชิงเทรา
รมช.ธรรมนัส ตรวจเยี่ยมความก้าวหน้าโครงการ 1 ตําบล 1 กลุ่มเกษตรทฤษฎีใหม่ จ.ฉะเชิงเทรา สร้างความเข็มแข็งให้ชุมชน สร้างความมั่นคงให้เกษตรกร
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังลงพื้นที่ตรวจเยี่ยมโครงการ1ตําบล1กลุ่มเกษตรทฤษฎีใหม่บ้านของเกษตรนางจิตติมาบุญเฮงต.เทพราชอ.บ้านโพธิ์จ.ฉะเชิงเทราว่าจากสถานการณ์การแพร่ระบาดของเชื้อไวรัสโควิด- 19ได้ส่งผลกระทบต่อเศรษฐกิจของประเทศไทยก่อให้เกิดการว่างงานขาดรายได้ในการดํารงชีพทําให้ประชาชนได้มีการเดินทางกลับภูมิลําเนาบ้านเกิดย้อนสู่การทําภาคการเกษตรทางกระทรวงเกษตรและสหกรณ์จึงได้จัดทําโครงการ1ตําบล1กลุ่มเกษตรทฤษฎีใหม่โดยน้อมนําหลักปรัชญาของเศรษฐกิจพอเพียงมาเป็นแนวทางในการดําเนินโครงการเพื่อช่วยเหลือเกษตรกรที่ได้รับผลกระทบบรรเทาปัญหาการว่างานลดปัญหาการเคลื่อนย้ายแรงงานภาคการเกษตรและสร้างความเข้มแข็งให้ชุมชนในท้องถิ่นมีความมั่นคงในการเป็นแหล่งผลิตอาหารเกษตรกรสามารถเลี้ยงตนเองและสร้างรายได้ให้กับครอบครัวได้อย่างพอเพียงและยั่งยืน
กรมพัฒนาที่ดินได้รับมอบหมายการปรับโครงการสร้างพื้นฐานการผลิตการเพิ่มประสิทธิภาพการใช้ที่ดินและการปรับปรุงดินรองรับการผลิตด้านพืชสัตว์และประมงโดยดําเนินงาน2กิจกรรมได้แก่1.การพัฒนาพื้นที่โดยขุดสระเก็บน้ําสําหรับใช้เพื่อการเกษตรซึ่งทําการขุดให้เกษตรกรแล้ว23ราย2.การปรับปรุงดินเพื่อให้มีความเหมาะสมกับการเกษตรที่สอดคล้องกับพื้นที่โดยให้ความสําคัญกับแหล่งน้ําเกษตรกรสามารถปลูกพืชได้มีงานทํามีรายได้สามารถเลี้ยงดูตนเองและครอบครัวได้อย่างสุขสบาย
ทั้งนี้ภายในงานยังได้มีการมอบบัตรดินดีและปัจจัยการผลิตปรับปรุงดินให้แก่เกษตรกรจํานวน5รายเพื่อเป็นขัวญและกําลังใจให้พี่น้องเกษตรกรในการทําการเกษตรต่อไป
รัฐบาลไทย-ข่าวทำเนียบรัฐบาล-อนุทิน รับรายงานจากกระทรวงสาธารณสุข ยืนยันพบผู้ป่วยฝีดาษวานรรายที่ 2 ในพื้นที่กรุงเทพมหานครจริง ขอให้ติดตามการแถลงข่าวให้ข้อมูลโดยกรมควบคุมโรคต่อไป
วันจันทร์ที่ 1 สิงหาคม 2565
อนุทิน รับรายงานจากกระทรวงสาธารณสุข ยืนยันพบผู้ป่วยฝีดาษวานรรายที่ 2 ในพื้นที่กรุงเทพมหานครจริง ขอให้ติดตามการแถลงข่าวให้ข้อมูลโดยกรมควบคุมโรคต่อไป
อนุทิน รับรายงานจากกระทรวงสาธารณสุขยืนยันพบผู้ป่วยฝีดาษวานรรายที่ 2 ในพื้นที่กรุงเทพมหานครจริง ขอให้ติดตามการแถลงข่าวให้ข้อมูลโดยกรมควบคุมโรคต่อไป
วันที่ 28 กรกฎาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่นายอนุทิน ชาญวีรกูล รองนายกรัฐมนตรีและรมว.สาธารณสุข ได้รับรายงานจากรมควบคุมโรค กระทรวงสาธารณสุข ว่าได้พบผู้ป่วยโรคฝีดาษวานร (Monkey pox) รายที่ 2 ในพื้นที่กรุงเทพมหานครนั้น ขณะนี้ได้รับการยืนยันว่าเป็นข้อมูลจริง โดยขอให้ประชาชนรอฟังการแถลงข่าวเพื่อให้รายละเอียด โดยกรมควบคุมโรค กระทรวงสาธารณสุขต่อไป
อย่างไรก็ตาม ขอประชาชนอย่าตื่นตระหนกเนื่องจากโรคฝีดาษวานรไม่ใช่โรคติดต่อร้ายแรงและเป็นโรคที่สามารถรักษาหายขาดได้ และสามารถเข้ารับการรักษาฟรีตามสิทธิของประชาชนทุกคน
ทั้งนี้ นายอนุทิน ได้ย้ําก่อนหน้านี้ว่าแม้จะเป็นช่วงวันหยุดแต่กระทรวงสาธารณสุขยังเฝ้าระวังทั้งโรคโควิด19 และฝีดาษวานร พร้อมได้สั่งการไปยังสถานพยาบาลในสังกัดกระทรวงสาธารณสุขทุกแห่งหากพบผู้ป่วยเข้าเกณฑ์ให้ดําเนินการเก็บตัวอย่างส่งตรวจยืนยันที่กรมวิทยาศาสตร์การแพทย์ ขณะที่กรมสนับสนุนบริการสุขภาพ (สบส.) ได้ประสานความร่วมมือไปยังสถานพยาบาลเอกชนให้ดําเนินการไปในทิศทางเดียวกับการเฝ้าระวังโควิด19
รัฐบาลไทย-ข่าวทำเนียบรัฐบาล-กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 7 ธันวาคม 2564
วันอังคารที่ 7 ธันวาคม 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 7 ธันวาคม 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 2 เส้นทาง จํานวน 4 แห่ง สามารถสัญจรผ่านได้ 2 แห่ง สัญจรผ่านไม่ได้ 2 แห่ง
2. ถนนทางหลวง การจราจรเข้าสู่สภาวะปกติ
3. ถนนทางหลวงชนบท ได้รับผลกระทบ รวม 2 เส้นทาง จํานวน 4 แห่ง สามารถสัญจรผ่านได้ 2 แห่ง สัญจรผ่านไม่ได้ 2 แห่ง
4. มีจังหวัดที่ได้รับผลกระทบจากเหตุอุทกภัย 2 จังหวัด ได้แก่
- จังหวัดสุราษฎร์ธานี
- จังหวัดนครศรีธรรมราช
5. การรถไฟแห่งประเทศไทย และบริษัท ขนส่ง จํากัด สามารถเดินรถได้ตามปกติ
6. กรมเจ้าท่า เฝ้าระวังติดตามระดับน้ําในพื้นที่ที่ได้รับผลกระทบอย่างใกล้ชิด
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย พร้อมนําเครื่องจักรเข้าซ่อมแซมถนนที่ได้รับความเสียหาย
8. ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-​นายกฯ พร้อมให้การต้อนรับ นายกฯ สปป. ลาว เดินทางเยือนไทยอย่างเป็นทางการระหว่างวันที่ 1-2 มิถุนายน นี้
วันจันทร์ที่ 30 พฤษภาคม 2565
​นายกฯ พร้อมให้การต้อนรับ นายกฯ สปป. ลาว เดินทางเยือนไทยอย่างเป็นทางการระหว่างวันที่ 1-2 มิถุนายน นี้
​นายกฯ พร้อมให้การต้อนรับ นายกฯ สปป. ลาว เดินทางเยือนไทยอย่างเป็นทางการระหว่างวันที่ 1-2 มิถุนายน นี้
วันนี้ (วันที่ 30 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า นายพันคํา วิพาวัน นายกรัฐมนตรีสาธารณรัฐประชาธิปไตยประชาชนลาว และภริยา มีกําหนดเดินทางเยือนประเทศไทยอย่างเป็นทางการในฐานะแขกของรัฐบาล ตามคําเชิญของพลเอกประยุทธ์ จันทร์โอชา นายกรัฐมนตรี ระหว่างวันที่ 1-2 มิถุนายน 2565
โดยในวันที่ 1 มิถุนายน 2565 นายกรัฐมนตรี สปป. ลาวจะมีกําหนดร่วมพิธีต้อนรับอย่างเป็นทางการ และหารือข้อราชการกับพลเอกประยุทธ์ จันทร์โอชา นายกรัฐมนตรี ที่ทําเนียบรัฐบาล หลังจากนั้น นายกรัฐมนตรีจะเป็นเจ้าภาพงานเลี้ยงอาหารค่ําเพื่อเป็นเกียรติแก่นายกรัฐมนตรี สปป. ลาวและคณะ ซึ่งการเดินทางเยือนไทยครั้งนี้เป็นการเยือนประเทศไทยอย่างเป็นทางการครั้งแรกของนายพันคํา วิพาวัน ในฐานะนายกรัฐมนตรี สปป. ลาว จึงถือเป็นโอกาสที่สําคัญอย่างยิ่งที่ผู้นําของทั้งสองประเทศจะได้กระชับความสัมพันธ์และร่วมกําหนดวิสัยทัศน์ในการขับเคลื่อนความสัมพันธ์ไทย – ลาวให้ก้าวหน้าต่อไปโดยเฉพาะในบริบทการฟื้นฟูเศรษฐกิจจากสถานการณ์โรคติดเชื้อโควิด - 19 และการเสริมสร้างความเข้มแข็งในการรับมือกับความผันผวนของสถานการณ์ระหว่างประเทศในปัจจุบัน
โฆษกประจําสํานักนายกรัฐมนตรีเชื่อมั่นว่า การเดินทางเยือนไทยเยือนประเทศไทยอย่างเป็นทางการในฐานะแขกของรัฐบาลของนายกรัฐมนตรีลาวครั้งนี้ จะเป็นโอกาสสําคัญให้ผู้นําฝ่ายได้หารือในประเด็นทวิภาคีระหว่างทั้งสองประเทศที่มีความใกล้ชิดกันอยู่แล้วได้กระชับความสัมพันธ์ให้แน่นแฟ้นยิ่งขึ้นในทุกมิติความสัมพันธ์ อาทิ การยกระดับความสัมพันธ์ไทย – สปป. ลาว เป็นหุ้นส่วนยุทธศาสตร์เพื่อการพัฒนาและการเจริญเติบโตอย่างยั่งยืน การส่งเสริมการค้าการลงทุน การส่งเสริมการไปมาหาสู่กันระหว่างประชาชนและการอํานวยความสะดวกในการขนส่งสินค้าระหว่างกัน เพื่อสนับสนุนเศรษฐกิจและความเป็นอยู่ของประชาชนในพื้นที่ชายแดน การส่งเสริมความเชื่อมโยงในภูมิภาคและการพัฒนาโครงสร้างพื้นฐานโดยเฉพาะการเชื่อมต่อรถไฟลาว-จีนกับระบบรางของไทย การส่งเสริมเศรษฐกิจดิจิทัล ความร่วมมือด้านแรงงาน การท่องเที่ยว การสาธารณสุข การพัฒนาทรัพยากรมนุษย์ และการป้องกันและปราบปรามยาเสพติด
รัฐบาลไทย-ข่าวทำเนียบรัฐบาล-ครม.อนุมัติงบกลางปี 65 กว่า 199 ล้านบาท ช่วยเหลือส่วนลดค่าก๊าซหุงต้มให้กลุ่มเปราะบางผู้ถือบัตรสวัสดิการแห่งรัฐ 3.6 ล้านคน
วันอังคารที่ 29 มีนาคม 2565
ครม.อนุมัติงบกลางปี 65 กว่า 199 ล้านบาท ช่วยเหลือส่วนลดค่าก๊าซหุงต้มให้กลุ่มเปราะบางผู้ถือบัตรสวัสดิการแห่งรัฐ 3.6 ล้านคน
ครม.อนุมัติงบกลางปี 65 กว่า 199 ล้านบาท ช่วยเหลือส่วนลดค่าก๊าซหุงต้มให้กลุ่มเปราะบางผู้ถือบัตรสวัสดิการแห่งรัฐ 3.6 ล้านคน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 29 มีนาคม 2565 ว่า ครม.อนุมัติงบประมาณปี 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 199.65 ล้านบาท ให้กรมธุรกิจพลังงาน เพื่อเป็นค่าใช้จ่ายดําเนินมาตรการบรรเทาผลกระทบด้านราคาก๊าซหุงต้ม (LPG) ในโครงการยกระดับความช่วยเหลือส่วนลดค่าซื้อก๊าซหุงต้มแก่ผู้มีรายได้น้อยผ่านบัตรสวัสดิการแห่งรัฐ ตามที่กระทรวงพลังงานเสนอ ซึ่งโครงการยกระดับความช่วยเหลือส่วนลดค่าซื้อก๊าซหุงต้มแก่ผู้มีรายได้น้อยผ่านบัตรสวัสดิการแห่งรัฐนี้ มุ่งช่วยเหลือกลุ่มเปราะบางที่มีบัตรสวัสดิการแห่งรัฐจํานวน 3.63 ล้านคน คิดเป็นร้อยละ 27 จากผู้ถือบัตรสวัสดิการแห่งรัฐทั้งหมด 13.5 ล้านคน โดยให้ส่วนลดค่าซื้อก๊าซหุงต้ม100 บาทต่อคนต่อ 3 เดือน (จากเดิมที่ได้รับส่วนลด 45 บาทต่อคนต่อ 3 เดือน) ผ่านบัตรสวัสดิการแห่งรัฐเป็นเวลา 3 เดือน ตั้งแต่เดือนเมษายน – มิถุนายน 2565
รัฐบาลไทย-ข่าวทำเนียบรัฐบาล-ดีอีเอส-ศปอส.ตร. บุกจับพนันออนไลน์เครือข่าย MGM99 เงินหมุนเวียน 1.2 พันล้าน
วันอังคารที่ 13 กรกฎาคม 2564
ดีอีเอส-ศปอส.ตร. บุกจับพนันออนไลน์เครือข่าย MGM99 เงินหมุนเวียน 1.2 พันล้าน
ดีอีเอส-ศปอส.ตร. บุกจับพนันออนไลน์เครือข่าย MGM99 เงินหมุนเวียน 1.2 พันล้าน
ดีอีเอสประสานความร่วมมือศปอส.ตร.วันเดียวบุก6จุดเมืองปทุมธานีจับกุมเครือข่ายเว็บไซต์พนันออนไลน์MGM99เงินหมุนเวียนในระบบ1,200ล้านบาทจ่อใช้ยาแรงทั้งพ.ร.บ.การพนันฯพ.ร.ก.ฉุกเฉินฯและกฎหมายฟอกเงิน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าเมื่อวานนี้(12ก.ค. 64)กระทรวงดิจิทัลฯได้ประสานความร่วมมือกับศูนย์ปราบปรามอาชญากรรมทางเทคโนโลยีสารสนเทศสํานักงานตํารวจแห่งชาติ(ศปอส.ตร.)เข้าสืบสวนติดตามจับกุมเครือข่ายเว็บไซต์พนันออนไลน์เครือข่ายMGM99 โดยจากการสืบสวนพบเว็บไซต์ที่เกี่ยวข้องจํานวน3เว็บไซต์ได้แก่ไลน์ไอดี@MGM99VP,@MGM99THและเว็บไซต์WWW.PD24H.COM มีเงินหมุนเวียนในระบบ1,200ล้านบาทดําเนินการมาประมาณ2ปี
โดยช่วงเช้าวันนี้เจ้าหน้าที่ชุดเทคนิคและสืบสวนชุดที่1และ3  (ศปอส.ตร.) ได้นําหมายจับผู้ต้องหาศาลแขวงปทุมวันในความผิดฐาน“ร่วมกันจัดให้มีการเล่นหรือทําอุบายล่อช่วยประกาศหรือโฆษณาโดยทางตรงหรือทางอ้อมให้ผู้อื่นเข้าเล่นหรือเข้าพนันทางสื่ออิเล็กทรอนิกส์โดยมิได้รับอนุญาตจากเจ้าพนักงาน”และได้ขอหมายค้นจากศาลจังหวัดธัญบุรีเพื่อทําการตรวจค้นสถานที่ต้องสงสัยกระทําความผิดจํานวน6จุดในพื้นที่จ.ปทุมธานีจับกุมผู้ต้องหารวม18ราย(ผู้ต้องหาตามหมายจับ3รายผู้ต้องหาอื่น15ราย)พร้อมตรวจยึดของกลางซึ่งรวมถึงรถยนต์หรู8คันและเงินสดของกลางประมาณ11ล้านบาท
ทั้งนี้ผู้ต้องหาจะถูกดําเนินคดีในความผิดฐาน“ร่วมกันจัดให้มีการเล่นหรือทําอุบายล่อช่วยประกาศหรือโฆษณาโดยทางตรงหรือทางอ้อมให้ผู้อื่นเข้าเล่นหรือเข้าพนันทางสื่ออิเล็กทรอนิกส์โดยมิได้รับอนุญาตจากเจ้าพนักงาน”และความผิดฐาน“ฝ่าฝืนพ.ร.ก.การบริหารราชการในสถานการณ์ฉุกเฉิน(ห้ามจัดกิจกรรมรวมกลุ่มของบุคคลที่รวมกันมากกว่า5คน)ประกอบคําสั่งจังหวัดปทุมธานีที่6728/64ลง11ก.ค. 64” (เฉพาะจุดตรวจค้นที่3) “เนื่องจากคดีการพนันออนไลน์เป็นความผิดมูลฐานตามกฎหมายฟอกเงินซึ่งทางศปอส.ตร.จะได้ดําเนินการประสานกับทางปปง.เพื่อยึดทรัพย์ที่เกี่ยวข้องกับคดีทั้งผู้ต้องหาหรือผู้เกี่ยวข้องและดําเนินคดีฐานฟอกเงินต่อไป”นายชัยวัฒน์กล่าว
สําหรับประชาชนที่พบเห็นหรือทราบถึงการกระทําความผิดของผู้ลักลอบชักชวนให้เล่นการพนันออนไลน์ในสื่อสังคมออนไลน์ต่างๆอันเป็นการมอมเมาเยาวชนและทําลายระบบเศรษฐกิจของประเทศสามารถแจ้งเข้ามาได้ที่เพจอาสาจับตาออนไลน์https://m.facebook.com/DESMonitor/ตลอด24ชั่วโมงหรือแจ้งมายังศปอส.ตร.ได้ที่สายด่วนหมายเลข1599และและสายตรง081-8663000เวลาราชการเพื่อดําเนินการสืบสวนหาพยานหลักฐานจับกุมคนร้ายมาดําเนินคดีตามกฎหมายต่อไป
***********
รัฐบาลไทย-ข่าวทำเนียบรัฐบาล-นายกรัฐมนตรีสั่งการทุกหน่วยงานเร่งเบิกจ่ายงบให้ได้ตามเป้า ให้เม็ดเงินภาครัฐขับเคลื่อนเศรษฐกิจช่วงท้ายของปี
วันพุธที่ 17 สิงหาคม 2565
นายกรัฐมนตรีสั่งการทุกหน่วยงานเร่งเบิกจ่ายงบให้ได้ตามเป้า ให้เม็ดเงินภาครัฐขับเคลื่อนเศรษฐกิจช่วงท้ายของปี
นายกรัฐมนตรีสั่งการทุกหน่วยงานเร่งเบิกจ่ายงบให้ได้ตามเป้า ให้เม็ดเงินภาครัฐขับเคลื่อนเศรษฐกิจช่วงท้ายของปี
วันที่ 17 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบจากรายงานของสํานักงบประมาณถึงผลการปฏิบัติงานและการใช้จ่ายงบประมาณ ปี 2565 ณ ไตรมาสที่3 ของปีงบประมาณ (1 ต.ค.2564- 30 มิ.ย. 2565) มีการเบิกจ่ายแล้ว 2.269 ล้านล้านบาท คิดเป็นร้อยละ 73.20 ของวงเงินงบประมาณรวม 3.100 ล้านล้านบาท สูงกว่าเป้าหมายร้อยละ 1.20 และมีการก่อหนี้ผูกพันแล้ว 2.445 ล้านล้านบาท คิดเป็นร้อยละ 78.88 ต่ํากว่าเป้าหมายร้อยละ 2.86
โดยนายกรัฐมนตรีได้มีข้อสั่งการให้ทุกส่วนราชการและหน่วยรับงบประมาณ โดยเฉพาะหน่วยงานที่มีผลการเบิกจ่ายล่าช้าให้เร่งการเบิกจ่ายให้เป็นไปตามเป้าหมาย หรือหากโครงการใดหมดความจําเป็นหรือไม่สามารถดําเนินการได้ทันในปีงบประมาณนี้ (30 ก.ย. 2565) ก็ให้ดําเนินการตามขึ้นตอนเพื่อปรับเปลี่ยนไปดําเนินโครงการที่เป็นประโยชน์ต่อประชาชน เพื่อให้เม็ดเงินเข้าสู่ระบบเศรษฐกิจ และขับเคลื่อนการเติบโตในช่วงท้ายของปี
น.ส.ไตรศุลี กล่าวว่า สําหรับรายละเอียดของการเบิกจ่ายงบประมาณนั้น สํานักงบประมาณรายงานว่าจากการเบิกจ่าย 2.269 ล้านล้านบาท และก่อหนี้ผูกพัน2.445 ล้านล้านบาท จากวงเงินงบประมาณรวม 3.100 ล้านล้านบาทนั้น แยกเป็นส่วนของงบประมาณรายจ่ายประจํา ที่การเบิกจ่ายแล้ว 1.972 ล้านล้านบาท คิดเป็นร้อยละ 79.17 ของรายจ่ายประจํารวม 2.491 ล้านล้านบาท สูงกว่าเป้าหมายร้อยละ 0.17 มีการก่อหนี้ผูกพันแล้ว 1.989 ล้านล้านบาท คิดเป็นร้อยละ 79.83 ต่ํากว่าเป้าหมายร้อยละ 1.93
ส่วนของรายจ่ายเพื่อการลงทุน มีการเบิกจ่ายแล้ว 2.964 แสนล้านบาท คิดเป็นร้อยละ 48.74 ของรายจ่ายลงทุนรวม 6.081 แสนล้านบาท สูงกว่าเป้าหมายร้อยละ 2.74 และมีการก่อหนี้ผูกพันแล้ว 4.560 แสนล้านบาท คิดเป็นร้อยละ 74.99 ต่ํากว่าเป้าหมาย ร้อยละ 6.66
รัฐบาลไทย-ข่าวทำเนียบรัฐบาล-กสร. ชี้แจงนายจ้างสามารถกำหนดมาตรการปฏิบัติตนเพื่อความปลอดภัยจากโควิด-19 ได้ แต่ข้อกำหนดนั้นต้องไม่สร้างภาระแก่ลูกจ้างเกินสมควร
วันอาทิตย์ที่ 5 กันยายน 2564
กสร. ชี้แจงนายจ้างสามารถกําหนดมาตรการปฏิบัติตนเพื่อความปลอดภัยจากโควิด-19 ได้ แต่ข้อกําหนดนั้นต้องไม่สร้างภาระแก่ลูกจ้างเกินสมควร
กสร. ชี้แจงนายจ้างที่กําหนดมาตรการการปฏิบัติตนเพื่อความปลอดภัยจาก COVID-19 ในบริษัท แม้จะมีวัตถุประสงค์ในการกําหนดมาตรการความปลอดภัยเพื่อลดความเสี่ยงในการติดเชื้อของลูกจ้าง แต่ถ้าข้อกําหนดนั้นสร้างภาระแก่ลูกจ้างเกินสมควร ลูกจ้างมีสิทธิคัดค้านนายจ้างได้
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.)กล่าวว่า ตามที่มีข่าวว่าบริษัทแห่งหนึ่งได้มีประกาศเกี่ยวกับการปฏิบัติตนเพื่อความปลอดภัยจากการติดเชื้อไวรัสโคโรนา 2019 (COVID – 19) หากพบว่าพนักงานผู้ใดไม่ปฏิบัติตามคําแนะนําตามประกาศของบริษัท จนเป็นเหตุให้พนักงานติดเชื้อ และทําให้พนักงานอื่นต้องหยุดงานกักตัว บริษัทจะลงโทษทางวินัย โดยการตักเตือนเป็นลายลักษณ์อักษร งดการพิจารณาปรับเงินเดือน 1 ปี และงดการพิจารณาจ่ายโบนัส 1 ปี แม้นายจ้างจะมีวัตถุประสงค์เพื่อกําหนดมาตรการความปลอดภัยต่อสุขภาพและลดความเสี่ยงในการติดเชื้อของลูกจ้าง แต่เมื่อพิจารณาประเด็นที่ว่า หากลูกจ้างไม่ปฏิบัติตามคําสั่งประกาศดังกล่าว บริษัทจะลงโทษโดยการงดการปรับเงินเดือนหรืองดการจ่ายโบนัส ซึ่งการปรับเงินเดือนประจําปีและการจ่ายโบนัส เป็นสวัสดิการและสิทธิประโยชน์นอกเหนือจากที่กฎหมายคุ้มครองแรงงานกําหนด ลูกจ้างจะมีสิทธิได้รับมากน้อยเพียงใดจึงขึ้นกับเงื่อนไขหลักเกณฑ์ที่แต่ละสถานประกอบกิจการเป็นผู้กําหนด ก็ถือเป็นสภาพการจ้างที่ผูกพันให้ทั้งสองฝ่ายต้องปฏิบัติต่อกันตามข้อตกลงนั้น ดังนั้น หากนายจ้างนําเงื่อนไขการกระทําผิดของลูกจ้างมาเป็นหลักเกณฑ์ในการงดการปรับเงินเดือน หรืองดจ่ายโบนัส ซึ่งไม่เคยมีการกําหนดหลักเกณฑ์เช่นนี้มาก่อน ย่อมเป็นการสร้างหลักเกณฑ์เงื่อนไขใหม่ที่ไม่เป็นธรรม ซึ่งทําให้ลูกจ้างที่มีคุณสมบัติได้รับการพิจารณาปรับขึ้นเงินเดือนและโบนัสตามหลักเกณฑ์เงื่อนไขเดิม จะต้องถูกงดการพิจารณาปรับเงินเดือน 1 ปี หรืองดการพิจารณาจ่ายโบนัส 1 ปี การลงโทษดังกล่าวเช่นนี้ ย่อมเป็นการไม่ชอบและไม่เป็นธรรมต่อลูกจ้าง ถือเป็นการเปลี่ยนแปลงสภาพการจ้างที่ไม่เป็นคุณต่อลูกจ้าง หากนายจ้างนําหลักเกณฑ์นี้มาใช้ ลูกจ้างมีสิทธิโต้แย้งคัดค้านนายจ้างได้ และหากนายจ้างไม่ปรับหรือ จ่ายสิทธิประโยชน์ตามหลักเกณฑ์เดิมที่กําหนดไว้ ลูกจ้างสามารถใช้สิทธิกับทางศาลต่อไปได้
โฆษก กสร.กล่าวเพิ่มเติมว่า หากนายจ้างได้กําหนดระเบียบหรือคําสั่งที่สร้างภาระแก่ลูกจ้างเกินสมควรหรือทําให้นายจ้างได้เปรียบลูกจ้างเกินสมควร ศาลแรงงานมีอํานาจสั่งให้ระเบียบหรือคําสั่งนั้นมีผลบังคับใช้ได้เพียงเท่าที่เป็นธรรมและพอสมควรแก่กรณี ตามมาตรา 14/1 แห่งพระราชบัญญัติคุ้มครองแรงงาน พ.ศ. 2541
รัฐบาลไทย-ข่าวทำเนียบรัฐบาล-นายกรัฐมนตรีติดตามความคืบหน้าการพัฒนาสนามบินกระบี่ มั่นใจอาคารผู้โดยสารหลังที่ 3 แล้วเสร็จในปี 65 รองรับผู้โดยสาร 8 ล้านคนต่อปี เน้นย้ำปฏิบัติตามมาตรการ Universal Prevention
วันจันทร์ที่ 15 พฤศจิกายน 2564
นายกรัฐมนตรีติดตามความคืบหน้าการพัฒนาสนามบินกระบี่ มั่นใจอาคารผู้โดยสารหลังที่ 3 แล้วเสร็จในปี 65 รองรับผู้โดยสาร 8 ล้านคนต่อปี เน้นย้ําปฏิบัติตามมาตรการ Universal Prevention
นายกรัฐมนตรีติดตามความคืบหน้าการพัฒนาสนามบินกระบี่ มั่นใจอาคารผู้โดยสารหลังที่ 3 แล้วเสร็จในปี 65 รองรับผู้โดยสาร 8 ล้านคนต่อปี เน้นย้ําปฏิบัติตามมาตรการ Universal Prevention
วันนี้ (15 พ.ย. 64) เวลา 09.00 น. ณ อาคารผู้โดยสารระหว่างประเทศ ท่าอากาศยานนานาชาติกระบี่ นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายดิสทัต โหตระกิตย์ เลขาธิการนายกรัฐมนตรี ตรวจเยี่ยมท่าอากาศยานนานาชาติจังหวัดกระบี่ ที่อยู่ระหว่างการขยายสนามบินให้สามารถรองรับผู้โดยสารเพิ่มเติม โดยปรับปรุงอาคารผู้โดยสารหลังที่ 1 และ 2 และก่อสร้างอาคารผู้โดยสารหลังที่ 3 คาดว่าจะแล้วเสร็จในปี 2565 ซึ่งหากโครงการแล้วเสร็จจะช่วยเพิ่มขีดความสามารถในการรองรับผู้โดยสารให้กับท่าอากาศยานกระบี่ จากเดิมรองรับผู้โดยสารได้ 1,500 คนต่อชั่วโมง เป็น 3,000 คนต่อชั่วโมง หรือ จาก 4 ล้านคนต่อปี เป็น 8 ล้านคนต่อปี ในขณะที่อาคารจอดรถยนต์หลังใหม่ปรับปรุงจากหลังเดิม จะสามารถรองรับรถยนต์ได้สูงสุด 2,700 คัน รวมทั้งมีแผนงานก่อสร้างทางขับขนาน และระบบไฟฟ้าสนามบิน หากดําเนินการแล้วเสร็จ สามารถเพิ่มขีดความสามารถรองรับนักท่องเที่ยวทั้งชาวไทยและชาวต่างประเทศ ให้สามารถรองรับผู้โดยสารได้เพิ่มขึ้นปีละ 70,000 คน ช่วยสร้างรายได้จากการท่องเที่ยวเพิ่มขึ้นปีละ 1,830 ล้านบาท
โฆษกประจําสํานักนายกรัฐมนตรี กล่าวว่า นายกรัฐมนตรีให้กําลังใจเจ้าหน้าที่ที่ปฏิบัติงานตามจุดต่าง ๆ พร้อมเน้นย้ําให้เจ้าหน้าที่ทุกคน รวมทั้งบุคลากรที่ต้องปฏิบัติงานภายในท่าอากาศยานต้องปฏิบัติตามมาตรการ “'Universal Prevention” ป้องกันการติดเชื้อแบบครอบจักรวาล ถึงแม้ว่าวันนี้จะมีมาตรการคลายล็อกดาวน์ในกิจการ/กิจกรรมต่าง ๆ แล้ว แต่ก็ยังต้องปฏิบัติตามมาตรการนี้จะเป็นการระมัดระวังป้องกันตนเองขั้นสูงสุดตลอดเวลาของนักท่องเที่ยวให้ปลอดภัยจากการติดเชื้อ รวมถึงทําการฉีดพ่นน้ํายาฆ่าเชื้อภายในอาคารที่พักผู้โดยสารทุกสัปดาห์ ตามมาตรการป้องกันการแพร่เชื้อโควิด-19 ของกระทรวงสาธารณสุขอย่างเคร่งครัด
รัฐบาลไทย-ข่าวทำเนียบรัฐบาล-“ชัยวุฒิ”เร่งจัดระบบฐานข้อมูลติดตามคดีออนไลน์ ร่วมหน่วยงานที่เกี่ยวข้อง ปรับปรุงแนวทางปฏิบัติ ตาม พ.ร.บ.คอมพิวเตอร์ พ.ศ.2550
วันพฤหัสบดีที่ 13 มกราคม 2565
“ชัยวุฒิ”เร่งจัดระบบฐานข้อมูลติดตามคดีออนไลน์ ร่วมหน่วยงานที่เกี่ยวข้อง ปรับปรุงแนวทางปฏิบัติ ตาม พ.ร.บ.คอมพิวเตอร์ พ.ศ.2550
“ชัยวุฒิ”เร่งจัดระบบฐานข้อมูลติดตามคดีออนไลน์ ร่วมหน่วยงานที่เกี่ยวข้อง ปรับปรุงแนวทางปฏิบัติ ตาม พ.ร.บ.คอมพิวเตอร์ พ.ศ.2550
เมื่อวันที่13มกราคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมหารือแนวทางการปรับปรุงพระราชบัญญัติว่าด้วยการการะทําความผิดเกี่ยวกับคอมพิวเตอร์ณห้องประชุมMDES1ชั้น9กระทรวงดิจิทัลเพื่อเศรษฐกิจและสังคมโดยที่ประชุมได้พิจารณาวาระสําคัญเรื่องแนวทางการปรับปรุงพระราชบัญญัติว่าด้วยการการะทําความผิดเกี่ยวกับคอมพิวเตอร์พ.ศ.2550และที่แก้ไขเพิ่มเติมรวมถึงการดําเนินการกับเนื้อหาที่เผยแพร่ในอินเทอร์เน็ตและสื่อออนไลน์กรณีที่เกี่ยวข้องกับสถาบัน
ทั้งนี้แนวทางปรับปรุงฯได้แก่โครงการจัดทําระบบฐานข้อมูลคอมพิวเตอร์และแนวทางปฏิบัติเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทําความผิดทางสื่อสังคมออนไลน์ซึ่งกระทรวงฯมีเป้าหมายการสร้างระบบฐานข้อมูลของดีอีเอสรูปแบบระบบOAS (Office Automation System)ที่บริหารจัดการโดยระบบปัญญาประดิษฐ์เป็นระบบรวบรวมติดตามและเชื่อมต่อฐานข้อมูลอิเล็กทรอนิกส์กับหน่วยงานอื่นที่เกี่ยวข้องและผู้ให้บริการคอมพิวเตอร์เป็นต้นนอกจากนี้ยังหารือโครงการปรับปรุงแก้ไขกฎหมายเพื่อป้องกันปราบปรามอาชญากรรมทางคอมพิวเตอร์จากเทคโนโลยีสมัยใหม่
*****************
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานเปิดการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ประจำปีงบประมาณ พ.ศ.2564 กระทรวงอุตสาหกรรม
วันอังคารที่ 20 กรกฎาคม 2564
รองปลัดวรวรรณฯ เป็นประธานเปิดการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ประจําปีงบประมาณ พ.ศ.2564 กระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ประจําปีงบประมาณ พ.ศ.2564 ผ่านระบบเทคโนโลยีสารสนเทศ Video Conference (Zoom)
วันนี้ (20 กรกฎาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการฝึกอบรมหลักสูตรนักบริหารการอุตสาหกรรมระดับสูง (นอส.) รุ่นที่ 1 ประจําปีงบประมาณ พ.ศ.2564 กระทรวงอุตสาหกรรมจัดขึ้นระหว่างวันที่ 19 กรกฎาคม – 17 กันยายน 2564 ซึ่งมีผู้เข้ารับการอบรมจํานวนรวม 30 คน ผ่านระบบเทคโนโลยีสารสนเทศ Video Conference (Zoom)
ทั้งนี้ การฝึกอบรมฯ ดังกล่าวเป็นไปตามข้อกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 27 ลงวันที่ 10 กรกฎาคม พ.ศ. 2564
รัฐบาลไทย-ข่าวทำเนียบรัฐบาล-ครม.ผ่านร่างกฎกระทรวงกำหนดเขตทะเลชายฝั่ง 23 จังหวัด ใช้แนวเขตใหม่เป็นเส้นตรงลากผ่านจุดพิกัด ลดปัญหาพื้นที่ประมงทับซ้อน
วันอังคารที่ 15 กุมภาพันธ์ 2565
ครม.ผ่านร่างกฎกระทรวงกําหนดเขตทะเลชายฝั่ง 23 จังหวัด ใช้แนวเขตใหม่เป็นเส้นตรงลากผ่านจุดพิกัด ลดปัญหาพื้นที่ประมงทับซ้อน
ครม.ผ่านร่างกฎกระทรวงกําหนดเขตทะเลชายฝั่ง 23 จังหวัด ใช้แนวเขตใหม่เป็นเส้นตรงลากผ่านจุดพิกัด ลดปัญหาพื้นที่ประมงทับซ้อน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 กุมภาพันธ์ 2565 ว่า ครม.เห็นชอบร่างกฎกระทรวงกําหนดเขตทะเลชายฝั่ง แยกเป็นรายจังหวัด 23 จังหวัด ตามที่กระทรวงเกษตรและสหกรณ์เสนอ เพื่อให้ทราบถึงเขตทะเลชายฝั่งที่ชัดเจนและสามารถบังคับใช้กฎหมายได้อย่างมีประสิทธิภาพ อันจะเป็นการลดความขัดแย้งของชาวประมงพื้นบ้านและประมงพาณิชย์ อีกทั้งยังช่วยเพิ่มประสิทธิภาพบริหารจัดการทรัพยากรสัตว์น้ําในเขตทะเลชายฝั่งให้อยู่ในภาวะที่สมดุลสามารถทําการประมงได้อย่างยั่งยืน ซึ่งร่างกฎกระทรวงฉบับนี้ มีสาระสําคัญเป็นการกําหนดเขตทะเลชายฝั่งแยกเป็นรายจังหวัด 23 จังหวัด ได้แก่ จังหวัดกระบี่ ชลบุรี ตรัง ตราด พังงา ภูเก็ต ระนอง สตูล สุราษฎร์ธานี จันทบุรี ระยอง ฉะเชิงเทรา สมุทรปราการ สมุทรสาคร สมุทรสงคราม เพชรบุรี ประจวบคีรีขันธ์ ชุมพร นครศรีธรรมราช สงขลา ปัตตานี นราธิวาส และกรุงเทพมหานคร โดยกําหนดระยะแนวเขตทะเลชายฝั่งเป็น “เส้นตรงลากผ่านจุดพิกัด” จากเดิมที่กําหนดเป็น “เส้นโค้งเว้า” ทั้งนี้ ในกรณีที่เขตทะเลชายฝั่งทับซ้อนกับเขตอุทยานแห่งชาติ ตามกฎหมายว่าด้วยอุทยานแห่งชาติ เขตห้ามล่าสัตว์ป่าตามกฎหมายว่าด้วยสงวนและคุ้มครองสัตว์ป่าหรือเขตอนุรักษ์ทรัพยากรธรรมชาติตามกฎหมายอื่นใด การทําการประมงหรือการเพาะเลี้ยงสัตว์น้ําในเขตทะเลชายฝั่งนั้นต้องอยู่ภายใต้หลักเกณฑ์ที่กฎหมายกําหนดด้วย
นอกจากนี้ ครม.ยังได้เห็นชอบร่างกฎกระทรวงยกเลิกการกําหนดเขตทะเลชายฝั่ง พ.ศ. .... ซึ่งเป็นการยกเลิกกฎกระทรวงกําหนดเขตทะเลชายฝั่ง พ.ศ.2560 กฎกระทรวงกําหนดเขตทะเลชายฝั่ง (ฉบับที่ 2) พ.ศ.2563 และกฎกระทรวงกําหนดเขตทะเลชายฝั่ง (ฉบับที่ 3) พ.ศ.2563 เนื่องจากกฎกระทรวงฯ พ.ศ.2560 เป็นการกําหนดเขตทะเลชายฝั่งของ 9 จังหวัดเป็นเส้นโค้งเว้า ซึ่งทําให้เกิดความไม่ชัดเจนและเป็นปัญหาสําหรับชาวประมงพื้นบ้านและประมงพาณิชย์ในการปฏิบัติตามกฎหมาย และได้มีการปรับปรุงแนวเขตทะเลชายฝั่งและแผนที่ทะเลชายฝั่งใหม่เฉพาะจังหวัดตราดและชลบุรี โดยออกเป็นกฎกระทรวงฯ ฉบับที่ 2 และฉบับที่ 3 พ.ศ.2563 แต่ยังไม่ครอบคลุมจังหวัดอื่นที่ติดทะเล จึงมีความจําเป็นต้องยกเลิกร่างกฎกระทรวงทั้ง 3 ฉบับดังกล่าว
นางสาวรัชดากล่าวด้วยว่า เนื่องจากจังวัดตราด ระนอง สตูล และนราธิวาส มีเขตแดนและเขตทางทะเล ประชิดกับประเทศเพื่อนบ้าน ที่ประชุมจึงให้กระทรวงเกษตรและสหกรณ์ ตรวจสอบรายละเอียดความถูกต้องของค่าพิกัดและแผนที่แสดงแนวเขตบริเวณที่กําหนดแนบท้ายกฎกระทรวงของจังหวัดดังกล่าวกับกรมอุทกศาสตร์ กองทัพเรือด้วย
----------------------------
รัฐบาลไทย-ข่าวทำเนียบรัฐบาล-กระทรวงยุติธรรม จัดพิธีมอบประกาศเกียรติคุณองค์กรคุณธรรมต้นแบบ กระทรวงยุติธรรม ประจำปี พ.ศ. ๒๕๖๔
วันศุกร์ที่ 24 ธันวาคม 2564
กระทรวงยุติธรรม จัดพิธีมอบประกาศเกียรติคุณองค์กรคุณธรรมต้นแบบ กระทรวงยุติธรรม ประจําปี พ.ศ. ๒๕๖๔
กระทรวงยุติธรรม จัดพิธีมอบประกาศเกียรติคุณองค์กรคุณธรรมต้นแบบ กระทรวงยุติธรรม ประจําปี พ.ศ. ๒๕๖๔
ในวันศุกร์ที่ ๒๔ ธันวาคม ๒๕๖๔ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีมอบประกาศเกียรติคุณองค์กรคุณธรรมต้นแบบ กระทรวงยุติธรรม ประจําปี พ.ศ. ๒๕๖๔ โดยมี พันตํารวจโทประวุธ วงศ์สีนิล รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม นางสาวรวิวรรณ์ ศรีวนาภิรมย์ ผู้ตรวจราชการกระทรวงยุติธรรม พร้อมด้วยผู้อํานวยการกอง ผู้แทนหน่วยงานในสังกัดกระทรวงยุติธรรม และผู้ที่เกี่ยวข้องเข้าร่วม ณ ห้องประชุม ๑๐ – ๐๙ (Auditorium) ชั้น ๑๐ อาคารกระทรวงยุติธรรม และผ่านระบบการประชุมทางไกล (Video Conference)
การจัดงานฯดังกล่าว จัดขึ้นเพื่อยกย่องเชิดชูหน่วยงานที่ได้รับการยกย่อง ในระดับต่างๆ และให้ส่วนราชการในสังกัดกระทรวงยุติธรรม ได้รับทราบแนวทางการขับเคลื่อนการส่งเสริมคุณธรรมของกระทรวงยุติธรรม ในปี พ.ศ. ๒๕๖๕ โดยมีหน่วยงานที่ผ่านการประเมินองค์กรคุณธรรมในสังกัดกระทรวงยุติธรรม ดังนี้ ระดับส่งเสริมคุณธรรม จํานวน ๖ หน่วยงาน ได้แก่ ๑. สํานักงานกิจการยุติธรรม ๒. สถาบันนิติวิทยาศาสตร์ ๓. สํานักงาน ป.ป.ส. ๔. กรมพินิจและคุ้มครองเด็กและเยาวชน ๕. สถาบันเพื่อการยุติธรรมแห่งประเทศไทย (องค์การมหาชน) ๖. สถาบันอนุญาโตตุลาการ ระดับคุณธรรม จํานวน ๑ หน่วยงาน ได้แก่ กรมราชทัณฑ์ และระดับคุณธรรมต้นแบบ จํานวน ๓ หน่วยงาน ได้แก่ ๑. สํานักงานปลัดกระทรวงยุติธรรม ๒. กรมคุมประพฤติ ๓. กรมคุ้มครองสิทธิและเสรีภาพ นอกจากนี้กรมคุ้มครองสิทธิและเสรีภาพ ได้รับการประกาศยกย่องให้เป็นองค์กรคุณธรรมต้นแบบโดดเด่นของกระทรวงยุติธรรม ประจําปีงบประมาณ พ.ศ. ๒๕๖๔ ซึ่งกรมการศาสนาจะแจ้งกําหนดการมอบโล่รางวัลองค์กรคุณธรรมต้นแบบโดดเด่นให้ทราบต่อไป
ในการนี้ ปลัดกระทรวงยุติธรรม ได้กล่าวแสดงความยินดีกับหน่วยงานในสังกัดกระทรวงยุติธรรม ที่ได้รับรางวัลองค์กรคุณธรรม กระทรวงยุติธรรม ประจําปี พ.ศ. ๒๕๖๔ พร้อมกล่าวใจความตอนหนึ่งว่า การทํางานราชการขอให้ทําเพื่อประชาชน คํานึงถึงประชาชนเป็นหลัก ให้คิดว่าการที่ทําเพื่อผู้อื่น คิดถึงผู้อื่นก่อนเป็นสิ่งที่ถูกต้อง เพราะเมื่อไหร่ที่เราทําเพื่อคนอื่นถือว่าเราเป็นคนมีคุณธรรม
รัฐบาลไทย-ข่าวทำเนียบรัฐบาล-การรถไฟแห่งประเทศไทย ยืนยันไม่รื้อหัวลำโพง พร้อมเปิดเวทีสาธารณะรับฟังความเห็นจากทุกภาคส่วน
วันเสาร์ที่ 27 พฤศจิกายน 2564
การรถไฟแห่งประเทศไทย ยืนยันไม่รื้อหัวลําโพง พร้อมเปิดเวทีสาธารณะรับฟังความเห็นจากทุกภาคส่วน
รัฐมนตรีว่าการกระทรวงคมนาคม สั่งการเร่งเปิดเวทีสาธารณะเปิดรับฟังความคิดเห็นประเด็นการเดินรถเข้าสถานีกรุงเทพ (หัวลําโพง) ย้ําไม่ให้เกิดผลกระทบต่อประชาชน สําหรับการพัฒนาพื้นที่หัวลําโพงนั้น สามารถสร้างรายได้ให้แก่ รฟท. ในอนาคต
รัฐมนตรีว่าการกระทรวงคมนาคม สั่งการเร่งเปิดเวทีสาธารณะเปิดรับฟังความคิดเห็นประเด็นการเดินรถเข้าสถานีกรุงเทพ (หัวลําโพง) ย้ําไม่ให้เกิดผลกระทบต่อประชาชน สําหรับการพัฒนาพื้นที่หัวลําโพงนั้น สามารถสร้างรายได้ให้แก่การรถไฟแห่งประเทศไทยในอนาคต
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.)​ กระทรวงคมนาคม​ เปิดเผยถึงประเด็นที่เกี่ยวข้องกับการใช้งานและการพัฒนาพื้นที่เชิงพาณิชย์ สถานีรถไฟกรุงเทพ (หัวลําโพง) หลังจากที่มีกระแสวิพากษ์วิจารณ์และความกังวลถึงเรื่องดังกล่าวว่า ยืนยันจะไม่มีการทุบหรือรื้อทิ้งสิ่งปลูกสร้างสถานีรถไฟหัวลําโพงหรือปิดให้บริการแต่อย่างใด โดยนายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้​ รฟท. ดําเนินการเปิดเวทีสาธารณะรับฟังความคิดเห็นจากทุกภาคส่วนตามนโยบายของ พลเอกประยุทธ์ จันทร์โอชา นายกรัฐมนตรีแล้ว
สําหรับแผนพัฒนาพื้นที่เชิงพาณิชย์สถานีรถไฟหัวลําโพงในอนาคตนั้น รฟท. ได้มีการตั้งบริษัท เอสอาร์ที แอสเสท จํากัด เพื่อบริหารที่ดินของ​ รฟท. ทุกแปลง โดยจากการประเมินรายได้จากการพัฒนาพื้นที่เชิงพาณิชย์บริเวณหัวลําโพงในอนาคต ระยะเวลา 30 ปี พบว่า จะมีรายได้เข้ามารวม 800,000 ล้านบาท โดยในปีแรกจะอยู่ที่ 5,000 ล้านบาท และปีที่ 5 จะเพิ่มขึ้นอยู่ที่ประมาณ 10,000 ล้านบาท ซึ่งจะเพียงพอต่อการแก้ไขปัญหาภาระหนี้ของรถไฟที่ขาดทุนสะสมต่อเนื่องที่ประมาณ 150,000 ล้านบาท -​ 160,000 ล้านบาท
ส่วนปัญหาเรื่องการเดินรถไฟเข้ามาในเขตกรุงเทพชั้นใน รัฐบาลได้เล็งเห็นปัญหานี้มานานแล้วจึงได้พัฒนาโครงการสถานีกลางบางซื่อขึ้นเพื่อให้เป็นศูนย์กลางของระบบคมนาคม โดยเฉพาะระบบราง ซึ่งประกอบไปด้วย รถไฟฟ้าสายสีแดง รถไฟทางไกล รถไฟความเร็วสูงเชื่อมสามสนามบิน และรถไฟความเร็วสูงไทย-จีน รวมถึงรถไฟฟ้าสายสีแดงส่วนต่อขยายในอนาคต เพื่อช่วยในการแก้ไขปัญหาการจราจรแออัดในพื้นที่กรุงเทพมหานครโดยเฉพาะจุดตัดเสมอระดับทางรถไฟ-รถยนต์ และเมื่อการก่อสร้างสถานีกลางบางซื่อแล้วเสร็จจึงเห็นควรให้มีการปรับการเดินรถเพื่อแก้ไขปัญหาการจราจรอย่างเป็นรูปธรรม
อย่างไรก็ดี ทางรัฐบาลได้มอบหมายให้กระทรวงคมนาคม และ รฟท.เปิดรับฟังความคิดเห็นจากทุกภาคส่วนเพื่อนํามาประกอบการพิจารณาและหาข้อสรุป เพื่อให้สามารถตอบโจทย์การดําเนินงานในทุกมิติได้อย่างแท้จริง และไม่ให้เกิดผลกระทบต่อพี่น้องประชาชน นอกจากนี้ทางกระทรวงคมนาคมยังได้มีการจัดทําระบบขนส่งมวลชนรอง หรือ ฟีดเดอร์ เช่น รถเมล์ ขสมก. รวมถึงประสานงานกับภาคเอกชนที่มีสัมปทานรถไฟฟ้าสายสีน้ําเงินในการอํานวยความสะดวกและยังเป็นการเพิ่มทางเลือกในการเดินทางให้แก่พี่น้องประชาชนอีกด้วย
รัฐบาลไทย-ข่าวทำเนียบรัฐบาล- รองปลัด อำพันธุ์ รับทราบสถานการณ์การจำหน่ายน้ำตาลทราย และพิจารณาประเด็นสำคัญของการประชุมคณะกรรมการน้ำตาลทราย
วันจันทร์ที่ 20 ธันวาคม 2564
รองปลัด อําพันธุ์ รับทราบสถานการณ์การจําหน่ายน้ําตาลทราย และพิจารณาประเด็นสําคัญของการประชุมคณะกรรมการน้ําตาลทราย
รองปลัด อําพันธุ์ รับทราบสถานการณ์การจําหน่ายน้ําตาลทราย และพิจารณาประเด็นสําคัญของการประชุมคณะกรรมการน้ําตาลทราย
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการน้ําตาลทราย ครั้งที่ 11/2564 ณ ห้องประชุมอาคารสํานักงานคณะกรรมการอ้อยและน้ําตาลทราย ชั้น 1 กระทรวงอุตสาหกรรม (ผ่านสื่ออิเล็กทรอนิกส์) โดยมีผู้แทนกระทรวงอุตสาหกรรม ผู้แทนกระทรวงพาณิชย์ ผู้แทนชาวไร่อ้อย และผู้แทนโรงงาน เข้าร่วม ซึ่งที่ประชุมได้รับทราบและพิจารณาในประเด็นที่เกี่ยวข้อง คือ 1) รายงานสถานการณ์การจําหน่ายน้ําตาลทรายภายในและภายนอกประเทศ 2) สรุปปริมาณการขนย้ายน้ําตาลทรายที่ได้รับสิทธิของบริษัทผู้ผลิตสินค้าเพื่อการส่งออกเดือนพฤศจิกายน 2564 3) รายงานการจําหน่ายและขนย้ายน้ําตาลทรายดิบเพื่อจําหน่ายภายในราชอาณาจักรก่อนฤดูการผลิตปี 2564/2565 4) ขอรับสิทธิ์ซื้อน้ําตาลทรายเพื่อผลิตสินค้าส่งออก ปี 2565 และ 5) โครงการติดตามสถานการณ์น้ําตาลทราย อุตสาหกรรมต่อเนื่อง และออกน้ําตาลทราย
รัฐบาลไทย-ข่าวทำเนียบรัฐบาล-“คนร. เห็นชอบแผนพัฒนารัฐวิสาหกิจ เพื่อเป็นกลไกในการขับเคลื่อนประเทศ ตามยุทธศาสตร์ชาติและแผนพัฒนาเศรษฐกิจและสังคมแห่งชาติ ฉบับที่ 13”
วันพุธที่ 22 มิถุนายน 2565
“คนร. เห็นชอบแผนพัฒนารัฐวิสาหกิจ เพื่อเป็นกลไกในการขับเคลื่อนประเทศ ตามยุทธศาสตร์ชาติและแผนพัฒนาเศรษฐกิจและสังคมแห่งชาติ ฉบับที่ 13”
ผลการประชุมคณะกรรมการนโยบายรัฐวิสาหกิจ (คนร.) ครั้งที่ 2/2565 เมื่อวันที่ 22 มิถุนายน 2565 โดยมีพลเอกประยุทธ์ จันทร์โอชา นายกรัฐมนตรี เป็นประธาน
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เผยผลการประชุมคณะกรรมการนโยบายรัฐวิสาหกิจ (คนร.) ครั้งที่ 2/2565 เมื่อวันที่ 22 มิถุนายน 2565 โดยมีพลเอกประยุทธ์ จันทร์โอชา นายกรัฐมนตรี เป็นประธาน ซึ่ง คนร. ได้พิจารณาในเรื่องต่างๆ โดยสรุปผลการประชุมที่สําคัญได้ดังนี้
1. เห็นชอบร่างแผนพัฒนารัฐวิสาหกิจ พ.ศ. 2566 – 2570 (แผนพัฒนารัฐวิสาหกิจฯ) ซึ่งจะเป็นกรอบทิศทางหลักในการพัฒนารัฐวิสาหกิจแต่ละแห่ง ให้มีความสอดคล้องกับยุทธศาสตร์ชาติ แผนแม่บทภายใต้ยุทธศาสตร์ชาติ และแผนพัฒนาเศรษฐกิจและสังคมแห่งชาติ ฉบับที่ 13 เพื่อเป็นกลไกในการถ่ายทอดยุทธศาสตร์ไปสู่การปฏิบัติได้อย่างครบถ้วน โดยแผนพัฒนารัฐวิสาหกิจฯ มุ่งเน้นให้รัฐวิสาหกิจมีบทบาทและภารกิจขององค์กรที่ชัดเจนในการกระตุ้นเศรษฐกิจ พัฒนาสังคมและคุณภาพชีวิตของประชาชน ผ่านการลงทุน การจ้างงาน และการพัฒนาโครงสร้างพื้นฐานต่างๆ เพื่อเพิ่มประสิทธิภาพและยกระดับการให้บริการประชาชน ให้ตอบโจทย์หมุดหมายหลักทั้ง 13 หมุดหมายภายใต้แผนพัฒนาเศรษฐกิจและสังคมแห่งชาติ ฉบับที่ 13 ในด้านต่างๆ อาทิ การเกษตร การพัฒนาโครงสร้างพื้นฐาน การส่งเสริม SMEs และธุรกิจ Startup การท่องเที่ยว รวมทั้งการพัฒนาองค์กรไปสู่องค์กรดิจิทัลในด้านการให้บริการและการบริหารจัดการ เป็นต้น นอกจากนี้ คนร. ยังได้กําหนดนโยบายให้มีการบูรณาการร่วมกับหน่วยงานอื่นๆ ทั้งภาครัฐ เอกชน และประชาสังคม ในการขับเคลื่อนเพื่อพัฒนาประเทศให้เป็นไปตามหลักเศรษฐกิจแบบองค์รวม (BCG) และแนวคิดการดําเนินธุรกิจอย่างยั่งยืน (ESG) รวมทั้งให้มีการติดตามและประเมินผลการดําเนินงานของรัฐวิสาหกิจตามแผนดังกล่าวด้วย ซึ่งรัฐวิสาหกิจจะนําแผนพัฒนารัฐวิสาหกิจฯ ไปเป็นหลักในการจัดทําแผนวิสาหกิจของหน่วยงานให้สอดคล้องและจะมีการติดตามอย่างต่อเนื่องต่อไป
2. รับทราบความคืบหน้าการดําเนินการแก้ไขปัญหาองค์กรของรัฐวิสาหกิจทั้ง 6 แห่ง ได้แก่ การรถไฟแห่งประเทศไทย องค์การขนส่งมวลชนกรุงเทพ บริษัท โทรคมนาคมแห่งชาติ จํากัด (มหาชน) บริษัท อสมท จํากัด (มหาชน) ธนาคารพัฒนาวิสาหกิจขนาดกลางและขนาดย่อมแห่งประเทศไทย และธนาคารอิสลามแห่งประเทศไทย ซึ่ง คนร. ได้กําชับให้รัฐวิสาหกิจเร่งดําเนินการตามแผนให้เห็นผลอย่างเป็นรูปธรรมและให้กระทรวงเจ้าสังกัดกํากับดูแลและรายงานความคืบหน้าต่อ คนร. อย่างต่อเนื่อง
3. รับทราบผลการดําเนินการของบริษัทในเครือของรัฐวิสาหกิจ ณ สิ้นปี 2564 และได้กําชับให้รัฐวิสาหกิจกํากับดูแลการดําเนินการของบริษัทในเครือให้สอดคล้องกับภารกิจของรัฐวิสาหกิจ และในกรณีที่มีผลประกอบการขาดทุน ให้จัดทําแผนแก้ไขปัญหาเพื่อเสนอกระทรวงเจ้าสังกัดพิจารณาและรายงาน คนร. ต่อไป
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 19 กันยายน 2564​ พบพนักงานติดเชื้อไวรัส COVID-19 จำนวน​ ​5 ราย
วันอาทิตย์ที่ 19 กันยายน 2564
ประกาศ ขสมก. ประจําวันที่ 19 กันยายน 2564​ พบพนักงานติดเชื้อไวรัส COVID-19 จํานวน​ ​5 ราย
ประกาศ ขสมก. ประจําวันที่ 19 กันยายน 2564​ พบพนักงานติดเชื้อไวรัส COVID-19 จํานวน​ ​5 ราย
1)พนักงานขับรถโดยสารธรรมดา สาย 82 เพศชาย อายุ 51 ปี
2) พนักงานเก็บค่าโดยสารรถธรรมดา สาย 82 เพศหญิง อายุ 47 ปี
3) พนักงานเก็บค่าโดยสารรถธรรมดา สาย 208 เพศหญิง อายุ 58 ปี
4) พนักงานขับรถโดยสารธรรมดา สาย 117 เพศชาย อายุ 46 ปี
5)​ พนักงานขับรถโดยสารปรับอากาศ สาย 16 เพศหญิง อายุ 39 ปี
รัฐบาลไทย-ข่าวทำเนียบรัฐบาล-รัฐบาลโชว์ผลงานค้ำประกันสินเชื่อช่วยSMEs เข้าถึงแหล่งทุน 2.4 แสนล้าน รักษาระดับจ้างงาน กว่า2 ล้านตำแหน่ง
วันศุกร์ที่ 17 ธันวาคม 2564
รัฐบาลโชว์ผลงานค้ําประกันสินเชื่อช่วยSMEs เข้าถึงแหล่งทุน 2.4 แสนล้าน รักษาระดับจ้างงาน กว่า2 ล้านตําแหน่ง
รัฐบาลโชว์ผลงานค้ําประกันสินเชื่อช่วยSMEs เข้าถึงแหล่งทุน 2.4 แสนล้าน รักษาระดับจ้างงาน กว่า2 ล้านตําแหน่ง
วันที่ 17 ธ.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการขับเคลื่อนมาตรการรัฐช่วยเหลือผู้ประกอบการ SMEs ให้เข้าถึงแหล่งทุน เพื่อพยุงกิจการให้เดินหน้าต่อ สามารถก้าวข้ามปัญหาสภาพคล่องในช่วงสถานการณ์โควิด-19 โดยบรรษัทประกันสินเชื่ออุตสาหกรรมขนาดย่อม (บสย.) หน่วยงานของรัฐที่มีบทบาทการ “ค้ําประกันสินเชื่อ” ได้ดําเนินการอย่างเต็มที่ และคาดว่า ณ สิ้นสุดปี 2564 จะมียอดค้ําประกันสินเชื่อมากกว่า 2.4 แสนล้านบาท ซึ่งเป็นผลการดําเนินงานที่สร้างสถิติใหม่สูงสุดเป็นประวัติการณ์นับตั้งแต่ก่อตั้ง บสย. ก่อให้เกิดการจ้างงาน 2.65 ล้านคน แบ่งเป็นการรักษาการจ้างงาน 2.12 ล้านคน และ การจ้างงานใหม่ 4.43 แสนคน
ตัวเลข ณ 13 ธ.ค. 2564 มียอดอนุมัติค้ําประกันสินเชื่อ 2.34 แสนล้านบาท ช่วยผู้ประกอบการ SMEs 2 แสนกว่าราย ประกอบด้วยโครงการที่โดดเด่น 3 โครงการได้แก่ 1.โครงการค้ําประกันสินเชื่อตาม พ.ร.ก. สินเชื่อฟื้นฟู 2.โครงการ PGS-9 วงเงินค้ําประกันสินเชื่อ และ 3. โครงการค้ําประกันสินเชื่อ Micro 4 มีรายละเอียด คือ
1. โครงการค้ําประกันสินเชื่อ ตาม พ.ร.ก.สินเชื่อฟื้นฟู เฟส 1-2 คิดเป็นสัดส่วน 53.2%
- ยอดอนุมัติค้ําประกันสินเชื่อ 124,912 ล้านบาท
- จํานวนลูกค้า 36,776 ราย
- เกิดสินเชื่อจากการค้ําประกัน 127,310 ล้านบาท
- วงเงินค้ําประกันสินเชื่อเฉลี่ยต่อราย 3.17 ล้านบาทต่อฉบับ
- เกิดการจ้างงานรวม 1,206,367 ราย
- เกิดผลประโยชน์ทางเศรษฐกิจ รวม 515,885 ล้านบาท
- ธุรกิจที่มีการค้ําประกันสินเชื่อสูงสุดภายใต้โครงการ 3 ลําดับ ได้แก่ 1. ธุรกิจบริการ 28% 2.ธุรกิจอาหารและเครื่องดื่ม 10% 3. ธุรกิจยานยนต์ 9%
2. โครงการค้ําประกันสินเชื่อของ บสย. คิดเป็นสัดส่วน 46.8% ประกอบด้วยโครงการ PGS-9 โครงการไมโคร4 และโครงการอื่นๆ
- ยอดอนุมัติวงเงินค้ําประกันสินเชื่อกว่า 110,080 ล้านบาท อนุมัติ LG 184,724 ฉบับ จํานวนลูกค้า 176,525 ราย
- วงเงินค้ําประกันสินเชื่อเฉลี่ยต่อราย 0.60 ล้านบาทต่อฉบับ
- เกิดสินเชื่อจากการค้ําประกัน 122,038 ล้านบาท
- เกิดการจ้างงานรวม 1,320,732 ราย
- เกิดผลประโยชน์ทางเศรษฐกิจ 454,634 ล้านบาท
- ธุรกิจที่มีการค้ําประกันสินเชื่อสูงสุด ได้แก่ 1. ธุรกิจบริการ 29% 2.ธุรกิจการผลิตสินค้าและการค้าอื่นๆ 16% 3. เกษตรกรรม 10%
นางสาวรัชดา กล่าวว่า บสย.เป็นหน่วยงานของรัฐที่มีบทบาทสําคัญในการช่วยผู้ประกอบการ SMEs ให้เข้าถึงสินเชื่อผ่านกลไกการค้ําประกันสินเชื่อตามนโยบายรัฐบาล เป็นการสร้างความมั่นใจให้ธนาคารพาณิชย์ในการปล่อยกู้ ช่วยให้ภาคธุรกิจไม่ขาดสภาพคล่องและสามารถประคับประคองตัวเองต่อไปได้ สําหรับ SMEs ที่ขณะนี้มีปัญหาเรื่องการเงิน สามารถขอรับคําปรึกษา ได้จาก บสย.F.A. Center ซึ่งพร้อมให้คําปรึกษาทางการเงิน การปรับโครงสร้างหนี้ การพัฒนาธุรกิจ แก่ผู้ประกอบการ SMEs ทุกราย โดยไม่มีค่าใช้จ่าย
-------------------------
รัฐบาลไทย-ข่าวทำเนียบรัฐบาล-แจงให้เคลียร์ รู้ก่อนใคร
วันอังคารที่ 15 กุมภาพันธ์ 2565
แจงให้เคลียร์ รู้ก่อนใคร
.....
รัฐบาลไทย-ข่าวทำเนียบรัฐบาล-ครม.เห็นชอบให้บริษัทโทรคมนาคมแห่งชาติ จำกัด (มหาชน) เป็นผู้ดำเนินคลาวด์กลางภาครัฐ กรอบงบประมาณรายจ่ายผูกพันต่อเนื่อง 3 ปี ตั้งแต่ปี 2566-2568 รวมวงเงิน 6,216 ล้านบาท
วันอังคารที่ 29 มีนาคม 2565
ครม.เห็นชอบให้บริษัทโทรคมนาคมแห่งชาติ จํากัด (มหาชน) เป็นผู้ดําเนินคลาวด์กลางภาครัฐ กรอบงบประมาณรายจ่ายผูกพันต่อเนื่อง 3 ปี ตั้งแต่ปี 2566-2568 รวมวงเงิน 6,216 ล้านบาท
ครม.เห็นชอบให้บริษัทโทรคมนาคมแห่งชาติ จํากัด (มหาชน) เป็นผู้ดําเนินคลาวด์กลางภาครัฐ กรอบงบประมาณรายจ่ายผูกพันต่อเนื่อง 3 ปี ตั้งแต่ปี 2566-2568 รวมวงเงิน 6,216 ล้านบาท
วันที่ 29 มีนาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบให้กระทรวงดิจิทัลเพื่อเศรษฐกิจและสังคม จัดให้มีคลาวด์กลางภาครัฐและให้บริษัทโทรคมนาคมแห่งชาติ จํากัด (มหาชน) เป็นผู้ดําเนินคลาวด์กลางภาครัฐ อันเนื่องมาจากการควบรวมกิจการและได้รับไปทั้งทรัพย์สิน หนี้ สิทธิ หน้าที่ และความรับผิดชอบของบริษัท กสท โทรคมนาคม จํากัด(มหาชน) ทั้งหมด ตามพระราชบัญญัติบริษัทมหาชนจํากัด พ.ศ. 2535 พร้อมเห็นชอบกรอบงบประมาณรายจ่ายผูกพันต่อเนื่อง 3 ปี ตั้งแต่ปี 2566-2568 โครงการบริการระบบคลาวด์กลางภาครัฐ รวมวงเงิน 6,216 ล้านบาท
ทั้งนี้รายละเอียดโครงการบริการระบบคลาวด์กลางภาครัฐ วงเงิน 6,216 ล้านบาท ระยะเวลา 3 ปี ประกอบด้วย ค่าเช่าใช้ระบบเพื่อให้บริการระบบคลาวด์กลางภาครัฐ แบ่งเป็น ค่าเช่าใช้บริการระบบคลาวด์ จํานวนไม่น้อยกว่า 25,000 VM รวม 3,852 ล้านบาท และ ค่าเช่าพื้นที่จัดเก็บข้อมูลเพิ่ม จํานวน 3,000 TB จํานวน 5775 ล้านบาท,ค่าบริการการบริหารจัดการ Log และ Managed Security Service จํานวนไม่น้อยกว่า 25,000 VM รวม 1,350 ล้านบาท, ค่าบริการสิทธิของระบบบริหารจัดการฐานข้อมูล (Database License) รวม 229 ล้านบาท, ค่าบริการ Cloud Marketplaceรวม 150 ล้านบาท และค่าบริการระบบศูนย์ปฏิบัติการเครือข่ายและCall Center 24 ชั่วโมง 7 วัน รวม 57 ล้านบาท
สําหรับประโยชน์ที่คาดว่าจะได้รับ กระทรวงดิจิทัลเพื่อเศรษฐกิจและสังคม ได้ประเมินว่า การดําเนินโครงการดังกล่าว จะทําให้รัฐประหยัดงบประมาณด้านโครงสร้างพื้นฐานดิจิทัลของประเทศในส่วนของค่าเช่าคลาวด์ได้ 4,116 ล้านบาท หรือคิดเป็นร้อยละ 76.22 และส่งเสริมระบบสารสนเทศของประเทศให้มั่นคงปลอดภัย
เนื่องจากข้อมูลและระบบงานของหน่วยงานภาครัฐอยู่ในระบบคลาวด์กลางภาครัฐที่มีมาตรฐานสากลด้านความมั่นคงปลอดภัยและตั้งอยู่ภายในประเทศ นอกจากนี้โครงการดังกล่าวยังเป็นพื้นฐานสําคัญของการเปลี่ยนผ่านเข้าสู่รัฐบาลดิจิทัล รวมถึงการใช้ประโยชน์จากข้อมูลขนาดใหญ่(Big Data) เพื่อการบริหารจัดการและการตัดสินใจอย่างมีประสิทธิภาพ
รัฐบาลไทย-ข่าวทำเนียบรัฐบาล-ลูกค้า ธอส. ในพื้นที่เหตุระเบิดโรงงานย่านกิ่งแก้ว ทยอยติดต่อขอรับความช่วยเหลือแล้ว
วันพุธที่ 7 กรกฎาคม 2564
ลูกค้า ธอส. ในพื้นที่เหตุระเบิดโรงงานย่านกิ่งแก้ว ทยอยติดต่อขอรับความช่วยเหลือแล้ว
จากเหตุการณ์ระเบิดและเพลิงไหม้ในโรงงานผลิตเม็ดโฟมพลาสติก ซอยกิ่งแก้ว 21 จ.สมุทรปราการ ลูกค้าที่มีความพร้อมสามารถติดต่อที่สาขาของ ธอส. ทุกแห่งได้ทันที เพื่อจะได้รับความช่วยเหลือตามรายละเอียดของ 7 มาตรการที่ธนาคารจัดทํามารองรับผู้ที่ได้รับผลกระทบ
ธนาคารอาคารสงเคราะห์ (ธอส.) รายงานว่า ลูกค้าที่ได้รับผลกระทบด้านอยู่อาศัยหรือผลกระทบด้านรายได้จากเหตุการณ์ระเบิดและเพลิงไหม้ในโรงงานผลิตเม็ดโฟมพลาสติก ซอยกิ่งแก้ว 21 จ.สมุทรปราการ เมื่อช่วงเช้าของที่ 5 กรกฎาคม 2564 โดยลูกค้าที่มีความพร้อมสามารถติดต่อที่สาขาของ ธอส. ทุกแห่งได้ทันที เพื่อจะได้รับความช่วยเหลือตามรายละเอียดของ 7 มาตรการที่ธนาคารจัดทํามารองรับผู้ที่ได้รับผลกระทบได้รวดเร็วยิ่งขึ้น ซึ่งเป็นมาตรการที่ครอบคลุมทั้งการลดดอกเบี้ย ให้กู้เพิ่ม มาตรการด้านประนอมหนี้ รวมถึงการเคลมประกันอัคคีภัย และจากการสํารวจจํานวนลูกค้าของ ธอส. ในพื้นที่รัศมี 5 กิโลเมตร จากจุดเกิดเหตุพบว่ามีจํานวนลูกค้ามากกว่า 13,000 ราย วงเงินต้นคงเหลือ 14,000 ล้านบาท
ล่าสุดในวันนี้ 6 กรกฎาคม 2564 เวลา 19.00 น. มีลูกค้าติดต่อขอเคลมประกันแล้วจํานวน 136 ราย โดยลูกค้าที่หลักประกันได้รับความเสียหายจากเหตุการณ์ที่เกิดขึ้น อาทิ กระจกแตก เกิดรอยร้าวตามตัวอาคาร หรืออื่นๆ สามารถแจ้งเคลมความเสียหายได้ ซึ่งบริษัทประกันจะพิจารณาจ่ายค่าสินไหมให้ตามมูลค่าของความเสียหายที่เกิดขึ้นจริงแต่ไม่เกินทุนประกันอาคาร
ทั้งนี้ ลูกค้าที่ได้รับความเสียหายสามารถติดต่อมาที่ส่วนธุรกรรมประกันภัย ธอส. โทร. 0-2202-1385 ถึง 89 หรือ บริษัท อาคเนย์ประกันภัย จํากัด(มหาชน) โทร. 0-2631-1311 ต่อ 5312, 5340 พร้อมแจ้ง ชื่อ-นามสกุล เลขที่บัญชีเงินกู้ และเบอร์โทรศัพท์ติดต่อ หลังจากนั้นบริษัทประกันภัยจะติดต่อนัดหมายกับลูกค้าเพื่อเข้าสํารวจความเสียหายและพิจารณาจ่ายค่าสินไหมให้แก่ลูกค้าเพื่อบรรเทาผลกระทบโดยเร็วต่อไป
สอบถามรายละเอียดเพิ่มเติมได้ที่ศูนย์ลูกค้าสัมพันธ์(Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-รมช.ประภัตร ลุยช่วยเหลือประชาชนพื้นที่สามชุก สุพรรณบุรี
วันจันทร์ที่ 27 กันยายน 2564
รมช.ประภัตร ลุยช่วยเหลือประชาชนพื้นที่สามชุก สุพรรณบุรี
รมช.ประภัตร ลุยช่วยเหลือประชาชนพื้นที่สามชุก สุพรรณบุรี หลังน้ําท่วมนาข้าวหลายหมื่นไร่      กําชับหน่วยงานในพื้นที่เร่งติดตั้งเครื่องสูบน้ํา เครื่องผลักดันน้ํา ระบายน้ําออกจากนา พร้อมมอบถุงยังชีพชาวบ้าน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นช่วยเหลือชาวนาที่กําลังประสบปัญหาน้ําท่วม ในพื้นที่อําเภอสามชุก จังหวัดสุพรรณบุรี หลังจากที่ผ่านมาในพื้นที่มีฝนตกลงมาอย่างต่อเนื่อง และมีน้ําเหนือลงมาสมทบทําให้น้ําในแม่น้ําท่าจีนและในคลองต่างๆ เพิ่มระดับน้ําสูงขึ้นอย่างต่อเนื่อง น้ําไหลเข้าท่วมนาข้าวที่กําลังออกรวงใกล้จะได้กําหนดเก็บเกี่ยว และท่วมนาข้าวที่เพิ่งเริ่มทําใหม่ รวมแล้วนาข้าวจํานวนหลายหมื่นไร่ ถูกน้ําท่วมเสียหายเป็นวงกว้าง ทําให้ขณะนี้ชาวนาหลายตําบลในอําสามชุกได้รับความเดือดร้อนอย่างหนัก
รมช.ประภัตร เปิดเผยว่า จากที่ช่วงนี้ยังมีฝนตกลงมาอย่างต่อเนื่อง และยังไม่สามารถระบายน้ําออกจากนาข้าวได้ ต้นข้าวจมอยู่ในน้ําไม่เกิน 7 วัน ก็จะเน่าเสีย นาข้าวอาจเสียหายเบื้องต้นได้สั่งให้ นายพงษ์ศักดิ์ อัครมณี ผู้อํานวยการส่วนบริหารจัดการน้ําและบํารุงรักษา และเครื่องสูบน้ําจากศูนย์ป้องกันและบรรเทาสาธารณภัย เขต 2 สุพรรณบุรี ติดตั้งเครื่องสูบน้ํา และเครื่องผลักดันน้ํา เพื่อระบายน้ําจากในนาข้าวระบายลงแม่น้ําท่าจีนและคลองมะขามเฒ่า-อู่ทอง เพื่อเร่งกู้นาข้าวที่ยังไม่เสียหายร้อยเปอร์เซ็นต์อีกจํานวนมาก นอกจากนี้ ยังต้องใช้รถแบ็คโฮ มาทําคันดินเสริมคันคลองหลายสายในพื้นที่ ตําบลหนองผักนาก ตําบลกระเสียว อําเภอสามชุก เพื่อป้องกันน้ําล้นคันคลองเข้าท่วมนาข้าวขยายวงกว้างไปอีก
นอกจากนี้ รมช.ประภัตร ยังได้นําถุงยังชีพ เครื่องอุปโภคบริโภค ข้าวสาร อาหารแห้ง ไปมอบให้กับชาวบ้านที่ได้รับผลกระทบจากน้ําท่วม 3 จุด ประกอบด้วยที่ อบต.หนองผักนาก สหกรณ์ออมทรัพย์ หมู่ 5 ตําบลหนองผักนาก และบ้านหนองโรง หมู่ 4 ตําบลหนองผักนาก อําเภอสามชุก กว่า 500 ชุด เพื่อเป็นการช่วยเหลือชาวบ้านเบื้องต้นที่ได้รับผลกระทบจากน้ําท่วม โดยมีเจ้าหน้าที่ อสม.มาช่วยฉีดแอลกอฮอล์ และให้ให้คําแนะนํากับชาวบ้านให้สวมแมสหน้ากากอนามัย เว้นระยะห่าง ตามมาตรการของสาธารณสุขอย่างเคร่งครัด เพื่อป้องกันการแพร่ระบาดโควิด19
รัฐบาลไทย-ข่าวทำเนียบรัฐบาล-​PM calls on public to have confidence in Thailand’s public health system in handling COVID-19’s Omicron variant
วันพฤหัสบดีที่ 6 มกราคม 2565
​PM calls on public to have confidence in Thailand’s public health system in handling COVID-19’s Omicron variant
​PM calls on public to have confidence in Thailand’s public health system in handling COVID-19’s Omicron variant
January 6, 2022, in light of an increase of new confirmed COVID-19 cases in the country, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha called on the public not to panic as the country’s public health system has been well prepared and all concerned agencies have intensively monitored the situation. The people who have already received 2 doses of vaccination are encouraged to get a booster dose at nearby medical facilities. Medical personnel and frontline workers, as well as people in the risk groups, who have had the booster dose for over 3 months may get the 4th dose to be immuned against the spread of Omicron variant.
The Bangkok Metropolitan Administration (BMA) has expedited preparation of personnel, beds, medicines, medical supplies and equipment. 40 community isolation centers, accommodating the total of 5,066 beds, will be set up. As of now, bed capacity at the BMA-administered medical facilities is 25,345 (hospitals: 2,922 beds, field hospitals: 2,898 beds, hospitels: 19,525 beds.
As a precaution, however, the public is urged to strictly comply with the DMHTTA measure (D – Distancing; M – Mask; H – Hand washing; T – Testing temperature; T – Test for COVID-19; and A – Application: Thaichana and MorChana applications). The Government Spokesperson reaffirmed that COVID-19 patients of all cases are entitled to free treatment at both public and private hospitals, which will be subsidized by the Government.
Today (January 6, 2022), a total of 5,775 new confirmed cases is reported, out of which 5,323 were found from the epidemiological surveillance system, 160 from proactive finding, 77 from correctional facilities, and 215 from overseas traveling. The total of 11 deaths and 2,673 recoveries are reported with 37,968 active cases. From April 1, 2021, cumulative number of cases are 2,216,387, and cumulative number of recoveries, 2,158,076.
รัฐบาลไทย-ข่าวทำเนียบรัฐบาล-รัฐบาลจัดโครงการ Unfolding BKK รับเปิดประเทศ
วันอังคารที่ 17 พฤษภาคม 2565
รัฐบาลจัดโครงการ Unfolding BKK รับเปิดประเทศ
วันอังคารที่ 17 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าฟื้นฟูการท่องเที่ยวตามนโยบายเปิดประเทศเต็มรูปแบบโดยจัดโครงการ Unfolding
Bangkok ใช้ศิลปะและวัฒนธรรมสร้างประสบการณ์ใหม่แก่นักท่องเที่ยวในช่วงเดือน มิ.ย.2565 – ม.ค.2566
เช่น กิจกรรมแสดงดนตรีช่วงสุดสัปดาห์ที่สวนเบญจกิติและห้างสรรพสินค้าย่านราชประสงค์ กิจกรรม
Greeting Bangkok เล่าเรื่องพระพุทธศาสนา สถาปัตยกรรมของวัดในย่านพระนครและฝั่งธนบุรี
รวมถึงเปิดพื้นที่ที่ไม่ได้เปิดให้เข้าชมบ่อย ๆ เช่น พิพิธภัณฑ์ อาคารสําคัญของราชการ
ตลอดจนประดับตกแต่งสร้างสีสันแก่แม่น้ําเจ้าพระยาและสถานีรถไฟหัวลําโพง
โดยคาดว่าจะสามารถดึงดูดนักท่องเที่ยวต่างชาติได้วันละ 20,000 คน
สร้างรายได้จากการท่องเที่ยวตลอดทั้งปีรวม 1.3 – 1.8 ล้านล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี